Михаил Берберов
Телефонните жици

chitanka.info

Жиците надянаха

бели ръкавици.

На хоро се хванаха

прегладнели птици.

Със крачета ритнаха.

„У-у-у, че студ — без слънце!“

Чик-чирик! Отлитнаха

да потърсят зрънце.

Отлетяха птиците.

Снежен прах поръси.

Но една от жиците

мигом се навъси.

Зазвъня намръщена:

„Ой, че е студено!

Ако пак на връщане

кацнете на мене,

хубаво мислете му

вий, крадливи птици!

Или пък върнете ни

наште ръкавици!“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.